கேள்வி: 2023 செனயன் நகரத் தீ விபத்து - பின்னணி பற்றி நீங்கள் என்ன அறிந்துள்ளீர்கள்?
பதில்: செனயன் சிட்டி என்பது ஒரு பேரங்காடி, ஓர் அலுவலக கோபுரம், ஓர் அடுக்குமாடி கோபுரம் மற்றும் ஓர் உணவு விடுதி ஆகியவற்றைக் கொண்ட ஒரு கலப்பு-பயன்பாட்டு மேம்பாட்டு வளாகமாகும். 2006 ஆம் ஆண்டு திறக்கப்பட்ட இந்த பேரங்காடி பன்னாட்டு மற்றும் உள்ளூர் வர்த்தக நிறுவனங்கள், உணவகங்கள், சிற்றுண்டி சாலைகள், திரையரங்குகள் மற்றும் பொழுதுபோக்கு இடங்கள் உட்பட 300 எண்ணிக்கைக்கும் மேற்பட்ட குத்தகைதாரர்களுடன் ஏழு தளங்களைக் கொண்ட வளாகமாகும். ஜகார்த்தாவின் மத்திய வணிக மாவட்டத்தில், கெலோரா புங் கர்னோ விளையாட்டரங்கம் மற்றும் பிளாசா செனயன் மற்றும் எஃப்எக்சு சுதிர்மன் போன்ற பிற வணிக வளாகங்களுக்கு அருகில் இந்த பேரங்காடி அமைந்துள்ளது.
கேள்வி: 2023 செனயன் நகரத் தீ விபத்து - நெருப்பு பற்றி விளக்கவும்.
பதில்: 20 ஏப்ரல் 2023 அன்று, ரமலான் மாதத்தில், பல வாடிக்கையாளர்கள் பேரங்காடியின் உணவகங்களில் இப்தார் (நோன்பு துறத்தல்) சாப்பிட்டுக் கொண்டிருந்தபோது தீ விபத்து ஏற்பட்டது. கீழ் தளத்தில் உள்ள வருங் டெக்கோ என்ற உணவகத்தில் தொடங்கிய தீ, அதை ஒட்டிய சுசி டீய், இம்பீரியல் கிச்சன் & திம்சம், சாபு-சாபு அவுசு மற்றும் கிண்டன் பஃபே ஆகிய நான்கு உணவகங்களுக்கும் பரவியது. தீ விபத்துக்கான காரணம் இன்னும் விசாரணையில் உள்ளது, ஆனால் சில சாட்சிகள் தீ மற்றும் புகையைப் பார்ப்பதற்கு முன்பு ஒரு பெரிய வெடிப்புச் சத்தம் கேட்டதாகக் கூறினார். தீ பேரங்காடியின் தீ தடுப்பு அமைப்பைத் தூண்டியது. இத்தூன்டல் தீயைக் கட்டுப்படுத்த உதவியது. பேரங்காடியின் மற்ற தளங்கள் அல்லது பகுதிகளுக்கு நெருப்பு பரவாமல் தடுக்கவும் உதவியது. பேரங்காடி நிர்வாகம் அவசர அறிவிப்பு அமைப்பையும் செயல்படுத்தி, வாடிக்கையாளர்களையும் ஊழியர்களையும் அமைதியாகவும் பாதுகாப்பாகவும் வெளியேறுமாறு அறிவுறுத்தியது. தீ பரவிய சிறிது நேரத்திலேயே வளாகத்தின் பாதுகாப்புப் பணியாளர்கள் மற்றும் ஜகார்த்தா தீயணைப்புத் துறையைச் சேர்ந்த தீயணைப்பு வீரர்கள் சம்பவ இடத்திற்கு வந்து 30 நிமிடங்களில் தீயை அணைத்தனர்.